NaiveNeuron/SloPal huggingface dataset:
V. Veteška, podpredseda NR SR: (2004-03-10):
R. Hamerlik, poslanec: Ďakujem za slovo, pán podpredseda. Milé kolegyne, vážení kolegovia, pán minister, ja tiež predkladám pozmeňujúce návrhy nie tri, ale štyri hneď k tomuto návrhu zákona, ktorým sa mení a dopĺňa zákona Národnej rady Slovenskej republiky o katastri nehnuteľností a o zápise vlastníckych a iných práv k nehnuteľnostiam. V prvom bode v § 7 písm. b) sa za slová „chránených nehnuteľností“ vkladá čiarka a slová „o cenách poľnohospodárskych a lesných pozemkov“. Navrhujeme, aby obsahom katastra boli aj údaje o cenách lesných a poľnohospodárskych pozemkov vzhľadom na spoločenskú požiadavku Ministerstva pôdohospodárstva Slovenskej republiky na vytvorenie informačného systému o transakciách s pôdou, prípadne na požiadavku vypracúvať v budúcnosti cenové mapy. Údaje o cenách budú evidované na listoch vlastníctva. Po druhé. V § 68 ods. 3 sa za slovom „číslo“ dopĺňajú slová  „a údaj o cene poľnohospodárskych a lesných pozemkov“. Po tretie. V § 68 ods. 4 sa na konci dopĺňajú slová „a údaj o cene poľnohospodárskych a lesných pozemkov“. Je to dôležité z toho dôvodu, že vzhľadom na ochranu osobných údajov fyzických osôb podľa zákona o ochrane osobných údajov je potrebné ochrániť osobné údaje o zmluvnej cene poľnohospodárskych a lesných pozemkov. Vlastníkovi sa však umožňuje, aby mu správa katastra pri nahliadnutí do katastrálneho operátu alebo pri vydávaní výpisov z katastra nehnuteľností či už vo forme verejnej listiny, alebo neverejnej listiny poskytla aj údaj o rodnom čísle. A po štvrté. V § 68 sa dopĺňa odsek 6, ktorý znie: „Údaje o cenách poľnohospodárskych a lesných pozemkov sa poskytujú štátnym orgánom na budovanie ich informačných systémov alebo osobám, ktoré vyhotovujú cenové mapy.“ Totižto kataster nehnuteľnosti slúži aj na budovanie iných informačných systémov. Z dôvodu ochrany údajov o cene poľnohospodárskych a lesných pozemkov sa tieto poskytujú štátnym orgánom na budovanie ich informačných systémov alebo osobám, ktoré vyhotovujú cenové mapy. Ďakujem za pozornosť.
Matovič, Igor, poslanec NR SR (2016-09-09):
Pán Kollár, obávam sa, že tak ako ste to naznačili, v podstate áno, toto je lex Matovič, zákon, ktorým chcú obmedziť to, aby som im tu kedy-tedy do očí tak trošku na sedliaka povedal to, čo si o nich myslia ľudia. Mrzí ma to, že miesto toho, aby sme tu možno tri dni riešili problémy zdravotníctva, alebo tak keď sa pozrieme, keďže to ide z dielne SNS, na problémy školstva, ktoré majú na starosti, problémy poľnohospodárstva, ktoré majú na starosti, alebo obrany, že miesto toho tu minimálne tri dni v prvom čítaní, bohviekoľko dní v druhom čítaní sa budeme baviť naozaj o hlúpostiach typu, že či niekto bude hovoriť 19 minút 59 sekúnd alebo 20 minút a 1 sekundu. Trápnosť nad trápnosť! Ale najtrápnejšie na tom je celé to, že tento zákon vám na Matoviča nepomôže, môžte si vymyslieť pokút, koľko len chcete. Vy si myslíte, že mňa zastrašíte s 2-tisíc, 4-tisíc eur nejakou pokutou? Dajte mi ju aj 50-krát, keď raz budete páchať zlo alebo premiér bude kryť zlodejov, ja sem prídem v tom tričku, že „Fico chráni zlodejov“ a žiadne vaše pokuty tomu nepomôžu. Keď raz budete páchať čokoľvek iné a bude treba tu natiahnuť transparent, ja si ho tu natiahnem. A čo si myslíte, že spravíte tu už naozaj šaškáreň, že tu budú stáť vonku vojaci alebo policajti a budú šacovať každého poslanca, že či sem zoberie ten transparent, alebo budú ho pozerať, čo má oblečené pod sakom? Nepripadá vám to trápne? Koľko som tu ja počul prejavov Jozefa Mihála, hodinu dvadsať aj dve hodiny raz potiahol, o odvodoch, kde vám hovoril, kde máte diery v zákonoch. Naozaj každé jedno slovo k veci. A vy mi idete teraz povedať, že 20 minút? Sa nehanbíte?!
Pellegrini, Peter, predseda NR SR (2015-02-05):
S reakciou na faktické poznámky pán poslanec Hlina.
Chren, Martin, poslanec NR SR (2015-05-26):
Igor, ďakujem veľmi pekne. Ja si myslím, že toto je téma, ktorá je dôležitá, a vôbec sa v nej nemá zmysel hašteriť, pretože sa úplne zhodujeme v tom cieli hlavnom, ktorý chceme dosiahnuť, aj keď si myslím, že realizácia, ktorú navrhuješ, nie je tá správna a tá dobrá, ale na tom cieli sa zhodujeme. A preto využijem túto faktickú poznámku len naozaj na to, na čo je určená. K faktickej oprave nesprávnosti, ktorú si povedal. Podľa vašej definície je aj strana Šanca vzhľadom na účasť pána Novotného v parlamente starou stranou. A vzťahovali by sa tak na ňu také isté pravidlá ako na všetky ostatné staré strany.
Heger, Eduard, podpredseda vlády a minister financií SR (2020-06-04):
Ďakujem veľmi pekne, pán predsedajúci. Vážená Národná rada, vážení členovia vlády, dovoľte mi, aby som z poverenia predsedu vlády a podľa § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády. Neprítomní: – minister dopravy a výstavby Andrej Doležal, pracovné povinnosti, zastupuje ho Milan Krajniak, – ministerka spravodlivosti Mária Kolíková, rokovanie ministrov spravodlivosti V4, neboli na ňu otázky, – ministerka kultúry Natália Milanová, neodkladné pracovné povinnosti, takisto neboli na ňu otázky, – minister vnútra Roman Mikulec, neodkladné pracovné povinnosti, neboli naňho otázky a – minister zdravotníctva Marek Krajčí, neodkladné pracovné povinnosti, taktiež neboli naňho otázky. Ďakujem.
A. Belousovová, podpredsedníčka NR SR: (2008-12-05):
Pán poslanec Miššík, máte slovo.
Paška, Pavol, predseda NR SR (2014-05-27):
Dámy a páni, budeme pokračovať v rokovaní v prerušenej rozprave. Do rozpravy pán poslanec Vašečka. Nie je tu, stráca poradie. Pán poslanec Hlina. Nech sa páči, poďte, pán poslanec. [Pokračovanie rokovania zlúčenou rozpravou o vládnom návrhu zákona o podmienkach výkonu volebného práva a o zmene Občianskeho súdneho poriadku (tlač 659) a o vládnom návrhu zákona o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov (tlač 660).]
P. Hrušovský, predseda NR SR: (2004-12-02):
Takú istú otázku položil pán poslanec Pataky. Nech sa páči, pán minister. Nech sa páči, pani poslankyňa. Zapnite pani poslankyňu. Zapnite pani poslankyňu Tkáčovú.
Sulík, Richard, predseda NR SR (2011-09-13):
Prepáčte, pán poslanec. Poprosil by som kolegu Kaníka, keby mohol netelefonovať v miestnosti. Ďakujem pekne.
Pavol Paška, predseda NR SR (2013-03-19):
Hlasujeme. (Hlasovanie.) 128 prítomných, 111 za, 1 proti, 4 sa zdržali, 12 nehlasovali. Návrhy sme schválili. Pán poslanec Goga uvedie v druhom čítaní hlasovanie o vládnom návrhu zákona č. 293 o uznávaní odborných kvalifikácií, je to tlač 341. (Hlasovanie o vládnom návrhu zákona, ktorým sa mení a dopĺňa zákon č. 293/2007 Z. z. o uznávaní odborných kvalifikácií v znení zákona č. 560/2008 Z. z. , tlač 341.)
Viskupič, Marián, poslanec NR SR (2023-03-30):
Ďakujem pekne za slovo. Vážený pán predsedajúci, kolegyne, kolegovia, dovoľte mi ako, prosím, ako určenému spravodajcovi výboru predniesť informáciu výborov Národnej rady o výsledku prerokovania návrhu poslancov o majetku obcí vo výboroch Národnej rady Slovenskej republiky v druhom čítaní. Národná rada uznesením č. 1768 z 8. novembra 2022 pridelila návrh poslancov týmto výborom Národnej rady: výboru pre financie a rozpočet, ústavnoprávnemu výboru a tiež výboru pre verejnú správu a regionálny rozvoj. Zároveň určila výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory tieto stanoviská: 1. Odporúčanie pre Národnú radu návrh schváliť s pozmeňujúcimi a doplňujúcimi návrhmi – ústavnoprávny výbor, výbor pre verejnú správu a regionálny rozvoj. Výbor pre financie a rozpočet neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Z uznesení výborov uvedených pod bodom III tejto spoločnej správy vyplávajú pozmeňujúce a doplňujúce návrhy, ktoré sú uvedené pod bodom IV informácie. Návrh spoločnej správy vrátane stanoviska gestorského výboru prerokoval výbor pre financie a rozpočet na 113. schôdzi dňa 29. novembra 2022. Stanovisko gestorského výboru ani návrh spoločnej správy neboli schválené, keďže návrh stanoviska gestorského výboru nezískal súhlas potrebnej väčšiny členov výboru pre financie a rozpočet. Predseda výboru zároveň určila za spravodajcu výboru Mariána Viskupiča, aby na schôdzi Národnej rady informoval o výsledku rokovania výboru. Pán predsedajúci, ďakujem pekne, skončil som, otvorte, prosím, rozpravu.
P. Farkas, poslanec: (2004-12-09):
Ako prvý v rozprave s pozmeňujúcim návrhom vystúpil pán poslanec, predseda výboru Maxon a podal jeden návrh a jeho návrh je na strane č. 1 parlamentnej tlače 867b. Nech sa páči, dajte o tom hlasovať.
Ledecký, Vladimír, poslanec NR SR (2024-02-27):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrušovský, Pavol, podpredseda NR SR (2011-07-12):
Ďakujem pekne za spravodajskú správu gestorského výboru. Otváram rozpravu. Chcem informovať, že som dostal do rozpravy písomné prihlášky dvoch pánov poslancov – Rafaja a Buriana. Preto poprosím pána poslanca Rafaja, aby vystúpil. Nie je prítomný v rokovacej sále, rovnako ako pán poslanec Burian. Preto strácajú poradie, možnosť vystúpiť, ale ešte raz pre poriadok v zmysle zákona o rokovacom poriadku chcem predsa len vyzvať pánov poslancov, ktorí sa prihlásili písomne do rozpravy k tomuto bodu programu, aby, ak chcú vystúpiť, tak urobili teraz. Aj pán poslanec Rafaj, aj pán poslanec Burian. Pokiaľ nie sú prítomní v rokovacej sále, ich záujem považujem za len formálny prejav k možnosti diskutovať o tomto probléme. Preto vyhlasujem rozpravu o tomto bode programu za skončenú. Ústne, nech sa páči, kto sa chce ústne prihlásiť do rozpravy? Nikto z prítomných pánov poslancov. Preto vyhlasujem rozpravu za skončenú a prerušujem rokovanie o tomto bode programu. A poprosím pána podpredsedu vlády a ministra financií, aby z poverenia vlády predložil Národnej rade vládny návrh zákona o orgánoch štátnej správy v oblasti daní, poplatkov a colníctva , ktorý prerokovávame ako tlač 399. Nech sa páči, máte slovo, pán podpredseda.
Vavrek, Štefan, poslanec NR SR (2019-06-25):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Dostál, Ondrej, poslanec NR SR (2020-11-03):
Ďakujem pánovi poslancovi Osuskému, že uviedol náš spoločný pozmeňujúci návrh, ktorý reagoval na legislatívne pripomienky zo strany odboru legislatívy a aproximácie práva Kancelárie Národnej rady. V podobnom duchu boli pripomienky aj v rámci medzirezortného pripomienkového konania, o ktorých teda pred chvíľou som rokoval na Legislatívnej rade vlády a, a myslím si, že tie pripomienky, ktoré sa týkajú nepriamej novelizácie Zákonníka práce naším návrhom zákona, sú týmto vyriešené. Rovnako, rovnako aj ďalšie pripomienky legislatívneho charakteru, myslím, nie sú nejako vážne. A teda dôležité v tejto chvíli bude, aký politický postoj zaujme, zaujme Národná rada. Podobne ako Peter Osuský na záver svojho vystúpenia aj ja dúfam, že väčšina parlamentu dá svojím hlasovaním najavo, že si uvedomuje dôležitosť 28. októbra. Dňa, od ktorého sa priamo alebo nepriamo odvíjajú aj ďalšie štátne sviatky Slovenskej republiky. Či už je to 29. august, ktorý v roku 1944 a 17. november v roku 1900 aj ´39, aj ´89 bol prihlásením sa k
28. októbru 1918 a k ideálom demokratickým a humanitným ideálom prvej Československej republiky. Republiky, ktorá nebola dokonalým štátom. Mala svoje chyby, mala svoje nedostatky. Keď ju budeme hodnotiť dnešnou optikou, tak tie nedostatky boli aj vážne, napriek tomu to bola demokratická krajina a v priebehu 30. rokov sa stala doslova ostrovom demokracie v priestore strednej Európy a ako taká si zaslúži, aby sme si ju uctili štátnym sviatkom. Ďakujem.
Hlina, Alojz, poslanec NR SR (2014-11-09):
Joj, niekedy raz, Bože, neviem, o čom rozprávate, ale skúsim si to potom pozrieť. Prosím vás, ja sa bojím, alebo respektíve už identifikujem snahu, že budete skúšať podsunúť tu, jak to býva ono dobrým zvykom, nejaké tie teórie, nejaké tie spiklenecké a neviem čo. Už keď nič, tak to zvykne zabrať. Mne doručili z čínskej, pán Martvoň, z čínskej tajnej služby mi doručili fotku toho sídla v Belize a budem o tom rozprávať, ukážem vám ju, dobre, a poviem, že v čom je to pre nás všetkých zaujímavé. Tak kľudne živte všetky tieto teórie. Naozaj sa Slovensko stalo centrom, centrom veľkých, vážnych geopolitických hier a stojí v tých cestách, stojí iba tuná náš kolega predseda a my sme prijali zákazku s kolegami, nebudem ich menovať, že urobíme všecko pre to, aby nestál v ceste hrdinský kolega, ktorý... Ježiš, niekedy je to až smiešne, ale poviem viac v rozprave. Ďakujem.
M. Fronc, poslanec: (2007-09-14):
Uvediem jedno, čo ste hovorili. No Kurikulárna rada, to nie je orgán ministra podľa tohto zákona, to je poradný a iniciačný orgán vlády. A zriaďuje ju vláda. Tak to je v zákone definované. Čiže je povýšená na podstatne vyššiu úroveň. Ale vecne by som rád jednu skutočnosť povedal. Pokladám naozaj za dobré, ak takto idete do hĺbky. A je to priestor na to, aby sme o tom diskutovali. O tých detailoch by to bolo skôr vhodné vo výboroch. Čo je dôležité a čo by som chcel znova ešte raz zopakovať, vyzdvihnúť, je, že je tu aspoň pár ľudí, ktorí majú tú trpezlivosť ešte po 12.00 hodine sedieť a diskutovať o školskom zákone. A ja tým, ktorí tu vydržia a takto pracujú na záver vo svojom vystúpení, by som rád ešte čosi povedal, že keď vyjde 13.00 hodina, pani predsedajúca, poprosil by som, aby som dostal potom ešte minútu na jeden oznam. Ďakujem.
Laššáková, Jana, podpredsedníčka NR SR (2015-11-11):
Nech sa páči, pán poslanec Hudacký.
Brocka, Július, poslanec NR SR (2011-07-12):
Dajte hlasovať o bodoch 40 a 41 so stanoviskom gestorského výboru schváliť.
Baránik, Alojz, poslanec NR SR (2022-12-05):
Začnem pánom Pročkom. Tak, samozrejme, je to pravda, že SaS-ka volila pána generálneho prokurátora, ale keď bolo treba sa vyjadriť proti tomu, ako koná, keď bolo treba hlasovať za odmietnutie jeho správy, no tak vás nebolo nikde. (Reakcia z pléna.) Ďakujem pekne. Ďakujem, že ste hlasovali za to, ďakujem vám, ospravedlňujem sa za to, že som vás do toho stiahol, ale jednoducho nemáme dobrého generálneho prokurátora a dostal sa tam preto, že sa tam preklamal. Takže klamal od rána do večera a ja som urobil všetko pre to, aby sme ho nemali. Viac som urobiť nemohol. Pán kolega Suja, povedali ste to správne, áno, keď vykupovali pozemky, dali mi cenu, dohodol som sa a bol som spokojný. Tak to má prebiehať. Nie tak, že najprv sa postaví diaľnica a potom znalec povie, že aj tak nemôžem nič robiť, tak bachne mi cenu. Nie, takto to je nesprávne. Preto ak existuje takáto situácia, tak sa na ňu použije predpis, ktorý je tej situácii najbližší, a to je to, že sa užíva cudzia vec a za to sa musí platiť priebežne. Čiže v tom sa, myslím si, plus-mínus nejako zhodneme. A pozrite, ešte by som sa vrátil k pánovi Pročkovi, je to pravda, že som nespokojný s tým, ako veci u nás fungujú a že sa na to často sťažujem, ale čo iné môžem robiť? To, že ja vidím veci nejak a vy ich vidíte inak, vy ste spokojní s tým do veľkej miery, ako to funguje, to je, proste o tom je parlament, každý má iný názor.
Glváč, Martin, podpredseda NR SR (2018-09-18):
Ďakujem. Dávam slovo spravodajkyni, ktorú určil navrhnutý gestorský výbor pre ľudské práva a národnostné menšiny, poslankyni Zuzane Zimenovej, nech sa páči.
Pellegrini, Peter, predseda NR SR (2024-01-16):
Otváram rozpravu v rámci tretieho čítania a pýtam sa, kto sa do rozpravy hlási. Nik. Končím možnosť prihlásiť sa do rozpravy a vyhlasujem túto rozpravu za skončenú. Vážený pán spravodajca, pristúpime teraz k hlasovaniu o návrhu zákona ako o celku. Prosím, uveďte odporúčanie gestorského výboru.
V. Veteška, podpredseda NR SR: (2006-02-24):
J. Cuper, poslanec: Ďakujem pani poslankyni Bollovej za jej  veľmi pekné vystúpenie. V konečnom dôsledku jej vystúpenia sú vždy naozaj fundované. Aj tentoraz sa postavila k problému, tak ako stojí so slovenskou kultúrou a jej podporou zo strany Slovenskej republiky. Ani jeden z takzvaných reformných ministrov na ministerstve kultúry si neuvedomil, že slovenský národ a slovenská spoločnosť prežila len vďaka tomu, že si zachovala kultúrnu identitu, lebo štátna jej vždy chýbala. S akým počudovaním človek ale potom pozerá na ich primitívnosť počínania, keď si prečíta, trebárs, v českom časopise, akým spôsobom napríklad Slovenská národná galéria vystavuje takzvanú slovenskú gotiku, lebo tak ju volá a píše už iba o uhorskej gotike. Je netvrdím, gotika je univerzálny umelecký štýl, ktorý tu bol, ale mala svoje národné špecifiká všade a všade sa píše o nej v tomto duchu ako o univerzálnom aj národnom kultúrnom počínaní. Ale v Slovenskej národnej galérii sa zrazu začína objavovať už iba akýsi bezbrehý regionalizmus. Potiera sa to, že tu existuje už okrem slovenskej kultúry, slovenského národa, ktorý tvoril túto kultúru po stáročia, takmer tisícročie, skutočnosť, že by vôbec sa na nej podieľal, lebo už sa nehovorí o slovenskej gotike, slovenskom baroku, zrazu už sa hovorí len o stredoeurópskom alebo dokonca o uhorskom, ako keby na jeho tvorbe v Uhorsku neparticipovali Slováci, ale iba Maďari. Takže toto...
Hrnčiar, Andrej, podpredseda NR SR (2019-11-26):
Pán podpredseda Klus.
Sulík, Richard, podpredseda vlády a minister hospodárstva SR (2020-09-23):
Ďakujem pekne. Dobré ráno prajem, dámy a páni. Ako prvé dovoľte mi sa ospravedlniť za meškanie, uviazli sme v zápche aj s mojím šoférom a moja averzia voči majáku spôsobila toto meškanie, takže, prosím vás, prepáčte mi. Hneď na úvod mi dovoľte konštatovať, že nič štátne som nepredal a ani som nič nesprivatizoval. (Zaznievanie gongu.) Pred uvedenou transakciou, o ktorej dnes bude reč, patrilo štátu 51 % akcií vo Východoslovenskej energetike, tak ako aj 51 % akcií patrí Stredoslovenskej energetike alebo Západoslovenskej. Po transakcii patrí štátu naďalej 51 %... (Prerušenie vystúpenia predsedajúcim.)
Laššáková, Jana, podpredsedníčka NR SR (2015-04-16):
Pán poslanec Choma.
Žiga, Peter, podpredseda NR SR (2023-12-08):
Pán minister, zaujmite miesto pre navrhovateľov. Teraz dávam slovo spoločnému spravodajcovi z výboru pre financie a rozpočet poslancovi Šalitrošovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán spravodajca.
Vaľová, Jana, poslankyňa NR SR (2012-10-24):
Ďakujem veľmi pekne. Pán kolega, no ten marketingový ťah, ten smrteľný koktail, ktorý používate, to sa vám podarilo, niektoré médiá si to všimli. Ale nič za tým nie je pragmaticky vysvetlené, je to len taký, také slovo, ktorému každý rozumie, ale vzápätí aj nerozumie. Vy ste sám hovorili, že váš Zákonník práce, ktorý ste presadili v minulom období volebnom, zníži nezamestnanosť na 10 percent. Dodnes sa to tak nestalo. Takže my sme aj predložili tabuľku, máme, kedy skutočne tá nezamestnanosť vplyvom Zákonníka práce nemala nejaký veľký vplyv na to, či nezamestnanosť stúpala alebo klesala vo veľkých číslach. Chcela by som povedať, že skutočne ja chápem, že pravica by bola najradšej, aby tu neboli žiadne odbory. A postavili ste to tak na hranu, že prepočítali ste, každý odborár, ktorý má 15 minút na jedného zamestnanca, koľko to bude stáť peňazí. A ste z toho urobili také čísla, neviem za koľko rokov, alebo za aké obdobie ste to spočítali, lebo to zase bola hra s číslami. A keďže ste vy to tak postavili na hranu, že čo všetko sa tuná deje s tými odborármi, tak ja poviem, že včera som pozerala dokumentárny film. A musím povedať, že o Bangladéši, kde vybuchla fabrika, kde zomreli dvaja ľudia a dvaja ďalší popálení ráno nastúpili do práce. A nič sa nedialo. A práve preto, že tam vôbec neboli odbory. Pretože vy ich tu staviate na hranu, ako by sme my boli v krajinách, kde tie odbory vládnu, čo nie je pravda, lebo myslím si, že sú omnoho, omnoho silnejšie odborárske krajiny, alebo tam, kde odbory majú oveľa väčšiu moc. Ak hovoríte o tom, že firmy do päťdesiat zamestnancov by mali mať nejakú výnimku, no ja sa potom pýtam, či to nie je diskriminačný zákon, pretože vlastne, ak jednu skupinu, či pozitívne alebo negatívne, diskriminujeme, a iná skupina sa odvolá na Najvyšší súd alebo na Ústavný súd, tak potom vlastne sa to zruší a zase je ten problém so zákonom. Čiže možno, ak chcete podávať pozmeňovacie návrhy, bolo by dobré, ako poslanec dlhoročný, aby ste vedeli, čo je protiústavné, čo nie je protiústavné, čo je diskriminačné alebo nediskriminačné. A hľadať také riešenia. Lebo veľmi ľúbivo sa to počúva, len v praxi sa to nedá uplatniť. A vy o tom veľmi dobre viete. A aj napriek tomu také pozmeňovacie návrhy dávate.
Baránik, Alojz, poslanec NR SR (2020-02-20):
Ďakujem pekne. Nadviažem na to, čo tu bolo povedané. Na to, že dvanásť rokov sa tu rozkráda, a teraz odrazu je potrebné riešiť dôchodky, pričom je jasné, že ani to dokonca nie je pravda, že by sa tu riešili dôchodky. Tu sa rieši len záchrana strany SMER prostredníctvom tvrdenia, že sa riešia dôchodky, pretože tak ako my, tak aj smeráci vedia, že to nikdy neprejde, že sa to z toho či onoho dôvodu už teraz nezrealizuje. Ak budú niekedy trináste dôchodky, tak budú za budúcej vlády. Nie už za tejto. A je symptomatické, že sa tu má, že sa tu navrhuje, že sa zoberie z rozpočtu, ja neviem, miliarda, a pritom, čo vieme, 6,6 miliardy bolo ukradnutých za vlád SMER-u. A ja viem, že pán poslanec Vážny sa tu zavzdušňuje, pretože sa ho to dotýka, ale realita je taká, že práve za jeho fungovania na ministerstve dopravy došlo k najväčším zlodejinám v dejinách tejto krajiny. Ale teraz, pozor, čo vieme, lebo my sa o tých ešte väčších zlodejinách dozvieme až po tom, keď sa dostaneme do vlády. To teraz samozrejme čerpáme len z informácií, ktoré akosi unikli z toho zdroja, z informácií, ktoré boli uverejnené v komunikačných prostriedkoch, ale keď sa raz dostaneme do vlády, potom to nabere akože úplne iný spád. A toto je práve to, čo pána Vážneho a jeho kolegov tak strašne znervózňuje, pretože keď sa tam dostanú tí ľudia ako kolega Marosz alebo kolega Grendel, ktorí pána Vážneho tak strašne znervózňujú, potom je jasné, že pán Vážny bude mať veľmi obmedzený rozsah možností, že ako riešiť svoj ďalší život. Tak ja som, ja som tu sedel štyri roky, som sa pozeral okrem jedného aj na pána Vážneho, ale v takomto stave som ho ešte nevidel. To proste, je mi to jasné, že on stráca tú, tú svoju nadnesenú povýšenosť, dostáva sa do úzkych. A tak to ale je. Chlapci tu kradli dvanásť rokov a teraz prichádza zúčtovanie. A oni na to jednoducho nie sú pripravení. Oni si mysleli, že to dajú. A teraz už je úplne jasné, že to jednoducho nedajú a sú v koncoch. Lebo tie kauzy sú strašné a sú, čo my vieme, čo sme napočítali z verejne dostupných zdrojov, 6,6 miliárd. Určite, som presvedčený o tom, že to bude oveľa viac. Takže prečítam niekoľko tých káuz, ale ešte predtým sa zastavím pri tom mýtnom tendri. Ja som mal to šťastie, že som trochu do toho pričuchol v súkromnej sfére, takže som videl trochu viac ako, čo je bežné, o tom, z toho, ako tento mýtny tender prebiehal. Samozrejme, pán Vážny hovorí tu kolegovi Maroszovi, však vy by ste to videli, keby vy ste boli na tom ministerstve, že ako to funguje. No, realita je taká, že to nie je Národná diaľničná spoločnosť, to nie je ministerstvo, to je proste J&T. To sú tí, tí sú, ktorí vlastnia akože aj ten, aj ten systém, a to sú tí, ktorí vlastnia aj Národnú diaľničnú spoločnosť, aj to ministerstvo. To je ich. Čiže oni rozhodujú, že teraz si dáme toto, toto bude naše, toto dáme akože na tie diaľnice, lebo ináč keby sme nedali už, niečo tam musíme dať, nemôžeme to úplne celé ukradnúť. Ten systém na ten mýtny tender, ten bol predražený tak strašne, že to si nikto nevie predstaviť. Ja, keďže som... (Prerušenie vystúpenia predsedajúcim.)
P. Hrušovský, predseda NR SR: (2005-12-14):
V. Horák, poslanec: Schváliť.
Kondrót, Maroš, poslanec NR SR (2018-10-17):
Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o prvom pozmeňujúcom návrhu poslanca Karola Galeka.
P. Hrušovský, podpredseda NR SR: (2002-05-14):
Teraz poprosím pána poslanca Tatára, aby ako poverený poslanec gestorským výborom pre financie, rozpočet a menu informoval Národnú radu o odporúčaní gestorského výboru. P. Tatár, poslanec: Vážený pán predsedajúci, vážený pán minister, panie poslankyne, páni poslanci, dovoľte mi podľa zákona o rokovacom poriadku vystúpiť k vládnemu návrhu, ktorým sa mení a dopĺňa zákon č. 385/1999 o kolektívnom investovaní v znení neskorších predpisov, ako spravodajca výboru pre financie, rozpočet a menu. Uvedený návrh bol doručený poslancom v stanovenej lehote, čím boli splnené podmienky podľa rokovacieho poriadku, teda najmenej 15 dní pred schôdzou Národnej rady, na ktorej sa uskutočňuje toto prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a zaradil ho na rokovanie 60. schôdze. Ako spravodajca si v prvom čítaní osvojujem stanovisko, že predmetný návrh spĺňa z formálnoprávnej stránky všetky náležitosti zákona uvedené v zákone o rokovacom poriadku Národnej rady a zároveň spĺňa náležitosti podľa legislatívnych pravidiel. Z hľadiska vecného by som chcel povedať, že je potrebné novelizovať tento zákon v uvedenom zmysle s tým, že ako spravodajca ešte pred rokovaním vo výbore budem iniciovať stretnutie zainteresovaných strán, teda účastníkov kapitálového trhu a najmä predkladateľa, prípadne ďalších zložiek, ako je burza a Úrad pre finančný trh, aby sme dobre pripravili zákon na rokovanie, lebo pri tom veľkom počte návrhov, aby sme už vo výbore mali pripravené všetky návrhy, ktoré vznikli počas jeho štúdia po predložení aj v praxi. A potom, keď to bude pripravené, budem navrhovať aj v druhom čítaní, aby bol prijatý s tými návrhmi, ktoré vzniknú z tej rozpravy. Navrhujem, aby sme po rozprave hlasovali o tom, že odporúčam prerokovať návrh zákona v druhom čítaní v tom zmysle, ako som hovoril. Pán predsedajúci, prosím, otvorte rozpravu.
Podmanický, Ján, poslanec NR SR (2014-10-30):
Vážený pán minister, vážení kolegovia, ja vás poteším, lebo ja nebudem tak kričať ako pani Nicholsonová. Bál som sa, že dostane infarkt. Neviem, prečo nemôžeme rozprávať pokojne (reakcia z pléna), to je pravda a nie každý ju vyštudoval. Ja som ju aj vyštudoval, pani poslankyňa. Ale ďakujem, že na mňa reagujete. (Reakcie z pléna.) Ja si myslím, že treba sa vrátiť do vecného tónu a chcem oceniť vystúpenie pána ministra, pretože na rozdiel od opozície sa zdržal invektív a vecne argumentoval. Ja chcem tých normálnych kolegov z opozície vyzvať, aby sme normálne diskutovali, aby sme sa neurážali jeden druhého. Myslím si, že pán minister vo svojom vystúpení veľmi jasne ukázal, že dôvody na jeho odvolanie sú tak chabé, tak slabé, tak biedne, že také slabé a chabé dôvody na odvolávanie ministra ešte neboli. A myslím si, že sú si toho vedomí aj kolegovia z opozície, ktorí sa podpísali pod tento návrh, lebo asi si potom uvedomili, že predkladať takýto nezmyselný, neodôvodnený, slabý návrh by bolo pod ich dôstojnosť, tak si vybrali na koniec trojtýždňového maratónu parlamentného zabávača, aby nás ešte troška zabavil pred odchodom z tejto parlamentnej schôdze. Ja si myslím, že bude ešte v diskusii priestor na to, aby sme sa vrátili k niektorým tým vecným argumentom, ktoré sú uvedené v návrhu na odvolanie pána ministra, ale myslím si, že on už svojím vystúpením jasne ukázal, že celé odvolávanie ministra je len divadlo pred voľbami. (Potlesk.)
Číž, Miroslav, podpredseda NR SR (2015-12-03):
Ďakujem, pán poslanec. Dovoľte mne, aby som sa ospravedlnil tým pánom poslancom, ktorí majú záujem na tom, aby rokovanie v tejto sále prebiehalo podľa rokovacieho poriadku, že, bohužiaľ, je tu stav taký, že pán poslanec vedome hrubo porušil rokovací poriadok a ja ho porušujem tiež, pretože proti tomu nezasiahnem. A sa vám ospravedlňujem. Už nemám síl na konfrontáciu a považujem ju za nezmyselnú. Takže faktické poznámky páni poslanci: Kadúc, Osuský, Huba, Blanár a Fecko. Uzatváram možnosť prihlásiť sa s faktickou poznámkou. Slovo za chvíľu odovzdám pánovi Kadúcovi, ale ešte medzitým mi dovoľte privítať návštevu z okresu Nové Mesto nad Váhom z obcí Lúka nad Váhom, Modrová, Modrovka, Nová Lehota, Stará Lehota. Pokiaľ sú to naši návštevníci, vitajte u nás na rokovaní parlamentu. (Potlesk.) Slovo má pán poslanec Kadúc.
Hrnčiar, Andrej, podpredseda NR SR (2016-10-25):
Ďakujem. Ja si nedovolím porušovať rokovací poriadok, komentovať, len chcem upozorniť, malé technické upozornenie vo faktickej poznámke, ktorá trvá dve minúty, sa mikrofón vypína automaticky. Ja mikrofón nevypínam, ani som ho nikdy nikomu nevypol. Nech sa páči, v zmysle rokovacieho poriadku požiadal o slovo navrhovateľ, pán poslanec Bernaťák.
Danko, Andrej, predseda NR SR (2017-05-18):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Martinovi Klusovi, nech sa páči.
Zmajkovičová, Renáta, podpredsedníčka NR SR (2012-09-20):
S reakciou pán poslanec Hraško.
Ježík, Jozef, poslanec NR SR (2016-10-25):
Pán predsedajúci, dajte, prosím, hlasovať o návrhu zákona ako o celku, s odporúčaním gestorského výboru schváliť.
Kolesík, Andrej, poslanec NR SR (2012-06-19):
Ďakujem, pán predsedajúci. Pán minister, ja ti chcem, naopak, poďakovať za tvoje vystúpenie v rozprave, v ktorom si uviedol mnohé veci na pravú mieru. A ďakujem aj za psychologický profil osobnosti pána poslanca Chrena, s ktorým sa pevne stotožňujem. Na odľahčenie tejto večernej hodiny, keďže už rokujeme po 19.00 hodine, mi dovoľte malú fikciu, z coffee shopu v liberálnom dome unikla správa, že v súťaži o najväčšieho narcisa, sa pán Chren doťahuje na pána Kollára, tretie miesto si udržuje suverénne pán Sulík. Gratulujeme.
Mego, Jaroslav, poslanec NR SR (2024-06-12):
Vážený pán predsedajúci, v rozprave nevystúpil ani jeden poslanec. Pán predsedajúci, dajte, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy.
Pleštinská, Zita, poslankyňa NR SR (2022-11-09):
Vážené panie poslankyne, vážení páni poslanci, vážení prítomní, vážený pán predsedajúci, vážený pán minister, dovoľte, aby som predniesla spravodajskú správu. Výbor Národnej rady pre verejnú správu a regionálny rozvoj ma určil za spravodajkyňu k vládnemu návrhu zákona o špeciálnom spôsobe hlasovania v referende vyhlásenom na základe petície občanov prijatej 24. augusta 2022 (tlač 1283). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Skrátené legislatívne konanie k predmetnému návrhu zákona bolo schválené uznesením Národnej rady Slovenskej republiky. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Zo znenia vládneho návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla sa na tom, že vládny návrh zákona prerokuje v druhom čítaní. V súlade s rozhodnutiami predsedu Národnej rady navrhujem, aby vládny návrh zákona prerokovali výbory: Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby určené výbory predmetný vládny návrh zákona prerokovali ihneď. Pán predsedajúci, skončila som, otvorte, prosím, rozpravu.
Paška, Pavol, predseda NR SR (2012-07-26):
Hlasujeme. (Hlasovanie.) 146 prítomných, 86 za, 23 proti, 37 sa zdržalo. Návrh sme schválili.
Tomáš, Erik, poslanec NR SR (2020-07-24):
Však ja reagujem na rečníka. (Smiech v sále a potlesk.) Môžte mi vrátiť čas, poprosím?
M. Číž, podpredseda NR SR: (2008-02-06):
Chcem oceniť veľmi citlivé reagovanie na neuveriteľne štvavú kampaň tak sčasti vážených kolegov opozície k tomuto zákonu a práve médií, ktorých vzťah a interpretovanie súvislostí, ktoré súvisia s tlačovým zákonom, ktoré nám ukázali, ako vyzerá teda to korektné informovanie objektívne. Keby trošku korektné médiá by zaregistrovali, že sú tým, ktorí sa stávajú istým spôsobom kontaminovaní týmto zákonom a ktorí by aspoň trošku naznačili zdržanlivosť a nechali by občiansku spoločnosť spolu s politikmi, aby prehodnotili fakty, o ktorých sa bavíme. O závažných pochybeniach a o nehoráznej atmosfére a hrubom porušovaní elementárnych zásad etiky budeme rozprávať. Veľmi pekne vám ďakujem za uvedenie poľského zákona a kontextov, v ktorých žijú naši okolití susedia konkrétne z Vyšehradskej štvorky, ktoré výrazne poukázalo na spôsob interpretácie javov. Na nehorázne prekrúcavanie faktov, na stratu morálky od našich opozičných kolegov. Chcem dať do pozornosti spôsob, v akom interpretovali tento zákon kolegovia z opozície – pán poslanec Hrušovský, predseda SDKÚ. Pri všetkej úcte aj vážený kolega Bárdos. A nehovorím už o vystúpeniach niektorých iných. Chcem povedať, že mimoriadne oceňujem váš historický exkurz a  súvislosti s tým spojené a majú naozaj mimoriadne výpovednú hodnotu a naznačujú kontexty, ktoré osobitne pre jedného váženého člena opozície principiálne zostanú, bohužiaľ, neviditeľné. Chcem vám za to poďakovať a pevne verím, že verejnosť váš prejav ocení. (Potlesk.)
Laššáková, Jana, poslankyňa NR SR (2017-06-21):
Ďakujem pekne za slovo. Pán predsedajúci, dajte hlasovať o tom, že Národná rada berie na vedomie Správu generálneho prokurátora Slovenskej republiky o činnosti prokuratúry v roku 2016 a poznatkoch prokuratúry o stave zákonnosti v Slovenskej republike.
Paška, Pavol, predseda NR SR (2012-06-28):
Ďakujem pekne, pán spravodajca. Otváram rozpravu. Mám písomné prihlášky za kluby: za klub Kresťanskodemokratického hnutia pán predseda poslaneckého klubu Pavol Hrušovský, po ňom za klub SDKÚ – DS pán poslanec Štefanec. A ešte mám písomnú prihlášku aj od pána poslanca Kaníka. Nech sa páči, pán Hrušovský.
Baránik, Alojz, poslanec NR SR (2022-03-22):
Ďakujem. Prosím kolegov z ústavnoprávneho výboru, dnes zasadnutie o 12.00 hod.
Hrnčiar, Andrej, doterajší podpredseda NR SR (2020-03-20):
Pani poslankyňa Veronika Remišová.
Tomáš, Erik, poslanec NR SR (2020-03-24):
Pán poslanec Kuffa, máte absolútnu pravdu, že asi najväčšou časovanou bombou na Slovensku je v súčasnosti tento parlament, pretože sme asi najväčším verejným zhromaždením, aký, aké v súčasnosti sa stretlo v našej krajine, v našom štáte. Ja preto v tomto kontexte nerozumiem rozhodnutiu predsedu Národnej rady, že nechal pokračovať v tejto schôdzi po informáciách, že pán poslanec Baránik z SaS je podozrivý, že by mohol byť nakazený koronavírusom. Nerozumiem, prečo nepadlo racionálne rozhodnutie a sme nenechali testovať pána Baránika a Národná rada sa mala zísť až potom, čo by sme poznali výsledok toho testu. Nerozumiem, ale dobre, pretože vyzývame všetkých občanov na zodpovednosť, ale sami my sa nesprávame zodpovedne. A teraz to nehovorím len kvôli nám, ale aj kvôli ľuďom, medzi ktorých sa vlastne o chvíľu rozídeme. A namiesto toho prijímame úplne nezmyselné zákony, nezodpovedné zákony, pretože ešte by som chápal, že potrebujeme lokalizovať ľudí, ktorí sa nesprávajú tak, ako sa správať majú, ale už naozaj nerozumiem tomu, prečo aj musíme vedieť, s kým telefonovali, s kým sa bavili. Vy pravičiari to asi máte tak v krvi, pretože ešte v predchádzajúcich volebných obdobiach sme tu mali tzv. pána Galka, teraz sme ho vyprevadili z parlamentu, a opäť idete urobiť to isté čo on. Monitorovať ľudí len pod záštitou nejakého vyššieho verejného záujmu. Prosím vás, nerobte to, dohodnime sa a dajme nejaké pozmeňujúce návrhy, urobme iba to, čo máme, ale nechcite, aby sa tzv. vaša demokratická opozícia hneď nejakým ústavným valcom zmenila na eštebácku koalíciu. Ďakujem.
Heger, Eduard, poslanec NR SR (2018-10-17):
Ďakujem veľmi pekne. Keďže zajtra sa nehlasuje, tak chcem pripomenúť členom výboru pre kontrolu vojenského spravodajstva, že výbor bude zajtra o jednej hodine. Ešte dostanete esemesku, ale aby ste teda na to nezabudli. Ďakujem.
Laurenčík, Milan, podpredseda NR SR (2021-05-13):
(Reakcie z pléna.) Skúste ten čas zastaviť. Pán minister, prečítal som otázku od pani poslankyne Tabák na pána ministra Gröhlinga, prosím, aby ste odpovedali. Ďakujem veľmi pekne.
Laššáková, Jana, podpredsedníčka NR SR (2015-09-16):
Pán poslanec Jarjabek, nech sa páči.
Milanová, Natália, poslankyňa NR SR (2019-10-18):
Pani kolegyňa, zhrnuli ste približne asi 90 % z toho, čo odznelo včera, plus teda som veľmi príjemne prekvapená, že pamiatky sú srdcovou záležitosťou, tak verím, že v budúcnosti podporíte aj návrhy zákona, ktoré doteraz, ešte ste boli na vážkach, ktoré sme predkladali aj my, lebo viem, že vy máte teda všetko tak finančne ošetrené, ale myslím si, že sa všetci zhodneme, že navýšenie akýchkoľvek prostriedkov do oblasti kultúrnych pamiatok môže byť iba prospešné. Iba prospešné. A to by sme si mali uvedomiť všetci, že ten spoločenský dlh, ktorý sme tu našim pamiatkam urobili, je už neskutočne veľký. A keď zvažujem, či je dôležitejšie zriadiť momentálne štátnu organizáciu, ktorá bude stáť len ďalšie peniaze v podstate na personál, na zabezpečenie, na vybavenie, na miesta naozaj generálneho riaditeľa, alebo teda kontrolnej rady, tak som veľmi na vážkach, lebo tie peniaze by som skutočne dala už priamo na pamiatky. Pamiatkový úrad mal dosť času na to a funguje dosť dlho na to, aby všetky problémy, s ktorými sa boril, už mal vyriešené. Ale na druhej strane rovnako súhlasím, a povedala som to aj včera v rozprave, že tá Achillova päta, ktorá je do určitej miery brzdou pri záchrane pamiatok, je práve aj súperenie, alebo ako to nazvať, nezdravé prostredie medzi Komorou reštaurátorov a pamiatkovými úradmi. Keď sa toto rozlúskne, a ten čas príde, kedy sa to bude musieť rozlúsknuť, tak si myslím, že aj pamiatky dostanú, čo potrebujú. Ďakujem.
Ďurica, Ondrej, poslanec NR SR (2021-05-12):
... pri každom bode sú tu jednoducho neustále poslanci vládnej koalície, ktorí vyrušujú a snažia sa to dehonestovať takým spôsobom, aký si Národná rada Slovenskej republiky nezaslúži. Ospravedlňujem sa, pán predsedajúci, musel som to povedať. Ďakujem pekne.
Richter, Ján, minister práce, sociálnych vecí a rodiny SR (2014-09-09):
Ďakujem pekne. Možno len dve, tri poznámky. Po prvé, návrh na skrátené konanie podávam podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky, aby sa, vzhľadom na to, že môže dôjsť k ohrozeniu základných ľudských práv a slobôd, to som sa snažil vyjadriť vo svojom vystúpení. To znamená, toto je paragraf, v zmysle ktorého, a článok, predkladám tento návrh a stojím si za tým návrhom. A teraz k vecnej stránke možno len dve poznámky, lebo mám ten dojem, že som celkom nebol pochopený. Povedal by som, že v tomto návrhu sú dva v jednom. Jeden je klasický návrh na zvýšenie o 12,26 eura, ktoré je súčasťou zákona o vianočnom príspevku, a je tu nový jednorazový príspevok vo výške 12,74 v priemere. Na úplne inú kategóriu a množstvo dôchodcov sa vzťahuje klasický zákon a na úplne inú kategóriu sa vzťahuje tento jednorazový prídavok. Čo sa týka toho jednorazového prídavku, áno, my sme ho v značnej miere pripravili v objeme 10 mil. eur na základe valorizačného mechanizmu a výšky zvyšovania dôchodkov pre budúci rok. V tom je to, čo som sa snažil pomenovať, prečo a z akých dôvodov. To znamená, nie tá prvá časť toho zákona, ale tá druhá. Ale vzhľadom na to, že to tvorí jeden celok, že účinnosť zákona má byť od 1. októbra, je nevyhnuté skrátené konanie, o ktorého podporu sa v tomto čítaní uchádzam. Ďakujem. (Potlesk.)
P. Hrušovský, predseda NR SR: (2002-11-13):
I. Belohorská, poslankyňa: Ďakujem pekne, pán predseda. Potvrdím slová pána poslanca Soboňu, aj keď ma mrzí, že keď nám pán predseda Hrušovský povedal, že v parlamente bude asi iná politická kultúra, bolo vidieť, že pán minister zdravotníctva, žiaľ, nemá dostatok tej kultúry. Škoda, že si nevypočul bývalého ministra zdravotníctva a v takej ťažkej situácii, ako je dnes na Slovensku v starostlivosti o pacientov, možno si vypočul veci, ktoré by mohol dobre využiť na prospech pacientov a lekárov. A potvrdím tiež druhú vec. Áno, aj ja som veľmi vnímala zo začiatku odvahu pána ministra. Ale dnes po jeho necitlivých krokoch viem, čo je to jatrogénne poškodenie, poškodenie pacienta, poškodenie lekárov. A môžem povedať jednu vec. Niekedy nestačí len mať pravdu, ale treba tú pravdu vedieť aj povedať. Treba tú pravdu povedať veľmi citlivo voči lekárom, ktorí dodnes deň so sebazapretím pri tých platoch, ktoré v zdravotníctve sú, poctivo vykonávajú svoju prácu. Ak sa povedzme v spoločnosti nachádza 5 % ľudí, ktorí v zdravotníctve tieto služby zneužili alebo využili vo svoj osobný prospech, je tu ďalších 95 % ľudí oddaných robiť v noci, robiť za skutočne minimálny plat, za prostriedky, ktoré v zahraničí ďaleko prevyšujú. Upozorňujem pána ministra, že skutočne po jeho vystúpeniach aj včera večer v televízii, čo sa týkalo súdnych a patologických lekárov, si postavil proti sebe veľkú časť lekárskej obce.
Blanár, Juraj, podpredseda NR SR (2021-06-29):
Pán predseda Najvyššieho kontrolného úradu, ďakujem aj ja vám za uvedenie stanoviska. A teraz poprosím predsedu výboru pre financie a rozpočet pána poslanca Mariána Viskupiča, aby podal správu o výsledku prerokovania návrhu vo výboroch. Nech sa páči, pán predseda, máte slovo.
M. Jureňa, minister pôdohospodárstva SR: (2007-01-31):
Hlavným cieľom predloženého návrhu zákona je úprava podrobnosti o šľachtení a plemenitbe hospodárskych zvierat vyplývajúca z prebratia smernice Rady č. 2005/2004 Európskeho spoločenstva zo 14. marca 2005, ktorou sa mení a dopĺňa smernica č. 87/328 týkajúca sa inseminačných staníc na skladovanie spermií a používania vajíčok a embryí čistokrvného plemenného hovädzieho dobytka. Ďalším cieľom návrhu zákona sú úpravy niektorých ustanovení, ktoré vyplynuli z aplikačnej praxe. Návrh zákona nezakladá nároky na štátny rozpočet, nemá vplyv na rozpočet obcí a vyšších územných celkov a nemá vplyv na zamestnanosť, životné prostredie a ani na podnikateľské prostredie. Vážený pán predseda, vážené panie poslankyne, vážení páni poslanci, vzhľadom na potrebu uvedenia predmetného zákona do praxe dovoľujem si vás požiadať o jeho prerokovanie a vyjadrenie súhlasu s ním. Ďakujem.
Grendel, Gábor, podpredseda NR SR (2021-11-11):
Prezentujme sa a hlasujme. (Hlasovanie.) Prítomných 142 poslancov, za 52, proti 64, zdržalo sa 26, hlasovali všetci prítomní. Konštatujem, že sme tento návrh pána poslanca Cmoreja neschválili.
Suja, Miroslav, poslanec NR SR (2022-02-22):
Ďakujem za slovo, pán predseda. Pred tým, ako vystúpil pán Mazurek, tu mal strašné vystúpenie pán poslanec Pročko, ale to sa dalo čakať. A budem reagovať na to, čo Milan Mazurek povedal v rozprave, kde zareagoval na Pročka, kde sme videli video, že tento človek alebo je obviňovaný pánom, ktorý sa predstavil celým svojím menom, potom povedal aj svoju prezývku, Brťo, že Pročko trpí pedofíliou, že je pedofil a že, nechcem to povedať, otr... mladé dievčatá, 15-ročné a podobne. A takýto človek nám tu ide kázať o morálke. Viacej poviem v rozprave, nechcel som ísť do ústnej, ale teraz sa prihlásim a pôjdeme k financovaniu Pročkovho domu, keď on tak zastáva Mikulca, k autám a podobne. Keď táto rozprava je takáto široká, môžme reagovať na všetko, ako to predsedajúci pred vami dovolil, tak budem v tom pokračovať. Ďakujem.
V. Veteška, podpredseda NR SR: (2007-12-11):
Otváram všeobecnú rozpravu. Písomné prihlášky som nedostal žiadne. Pýtam sa, kto sa ústne hlási. Nikto sa ústne nehlási. Končím možnosť ústnych prihlášok. A zároveň vyhlasujem rozpravu za skončenú. A prerušujem rokovanie o tomto bode programu. Ešte jeden návrh zákona prednesie pán podpredseda vlády Harabin. Bude to rokovanie, prvé čítanie o vládnom návrhu zákona, ktorým sa mení a dopĺňa zákon č. 475/2005 Z. z. o výkone trestu odňatia slobody a o zmene a doplnení niektorých zákonov (tlač 488). Návrh na jeho pridelenie na prerokovanie máte v rozhodnutí č. 492. Nech sa páči, pán podpredseda vlády. Š. Harabin, podpredseda vlády a minister spravodlivosti SR: Vážený pán predsedajúci, vážené dámy, vážení páni, vážená snemovňa, vládny návrh zákona, ktorým sa mení a dopĺňa zákon č. 475/2005 Z. z. o výkone trestu odňatia slobody a o zmene a doplnení niektorých zákonov, predložilo do legislatívneho procesu ministerstvo spravodlivosti na základe Plánu legislatívnych úloh vlády Slovenskej republiky na rok 2007. Účelom predkladaného návrhu je snaha navrhovanou úpravou znížiť, resp. odstrániť nedostatky a problémy, ktoré sa pri aplikácii doteraz platného zákona vyskytli. Čiastočne sa upúšťa od aplikácie zákona o správnom konaní na konanie a uloženie disciplinárneho trestu za disciplinárne previnenie, teda proti vnútornému poriadku v ústave, kde trest odňatia slobody odsúdený vykonáva. Navrhovanou úpravou je aj snaha zjednodušiť postup pri ukladaní disciplinárnych trestov, keď sa osobitne upravuje v tomto zákone, ktorý je jednoduchší, ako postup podľa zákona o správnom konaní. Voľnejšie sa upravuje aj umožnenie telefonovania odsúdených z výkonu trestu, ktorých obsah nebude zaznamenávaný ani odpočúvaný. Správa väzenstva ale bude zabezpečovať len meno, priezvisko, adresu volanej osoby a dĺžku rozhovoru a údaje o výške náhrady s tým spojenej. Novým inštitútom je zavedenie preukazu odsúdeného, ktorý bude slúžiť na jeho identifikáciu, reguláciu pohybu a uplatnenia niektorých jeho práv. Jeho obsahom bude fotografia, meno, priezvisko, základné číslo a čiarový kód. Z uvedených dôvodov si dovoľujem vás požiadať, vážené panie poslankyne a páni poslanci, o podporu predloženého návrhu zákona. Ďakujem.
Laššáková, Jana, podpredsedníčka NR SR (2013-10-17):
Ďalšiu, v poradí deviatu otázku položil pán poslanec Martin Fecko, pán poslanec, ministrovi pôdohospodárstva a rozvoja vidieka Ľubomírovi Jahnátkovi, ktorého zastupuje pán minister Žiga, a otázka znie: „Ako v súčasnosti sa vykonávajú projekty pozemkových úprav na Slovensku? Je pravdou, že počas letných mesiacov v roku 2013 bolo iniciované výberové konanie na dodávku projektu – účelnosť pozemkových úprav v hodnote okolo dvoch miliónov eur?“ Poprosím vás, pán minister, o odpoveď, ako aj o oznámenie ukončenia odpovede.
P. Hrušovský, predseda NR SR: (2003-05-21):
(Hlasovanie.) 133 prítomných, 36 za, 49 proti, 48 sa zdržalo. Neschválili sme uvedený návrh.
Bugár, Béla, podpredseda NR SR (2017-03-28):
Pani poslankyňa, pokračujte, nediskutujte.
Petro, František, poslanec NR SR (2015-11-13):
Ďalej hlasujeme o pozmeňujúcom návrhu pani poslankyne Šípošovej. Najprv o bodoch 1, 2 a 3.
Matej, Ondrej, poslanec NR SR (2011-10-18):
Pán poslanec Kažimír podal procedurálny návrh vrátiť návrh zákona na dopracovanie. Prosím, dajte hlasovať o jeho procedurálnom návrhu.